ПОКАНА КЪМ ЮРИДИЧЕСКИТЕ ЛИЦА С НЕСТОПАНСКА ЦЕЛ ЗА ОБЩЕСТВЕНОПОЛЕЗНА ДЕЙНОСТ ЗА УЧАСТИЕ НА ПРЕДСТАВИТЕЛИ В СЪСТАВА НА КОМИТЕТА ЗА НАБЛЮДЕНИЕ НА ПРОГРАМА НА РЕПУБЛИКА БЪЛГАРИЯ ПО ФОНД „УБЕЖИЩЕ, МИГРАЦИЯ И ИНТЕГРАЦИЯ“ 2021 - 2027 Г.

Във връзка с *Постановление № 302 от 29.09.2022 г. на Министерския съвет (ПМС* *№ 302/2022 г.) за създаване на комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021- 2027 г. (обн., ДВ, бр. 79. от 04.10.2022 г.)* и в изпълнение на чл. 13, ал.3, т. 11 и ал. 4 от ПМС № 302/2022 г*.)*, Управляващият орган на Програмата на Република България по фонд „Убежище, миграция и интеграция“ 2021 - 2027 г. (УО на ФУМИ 2021 - 2027 г.) в Министерство на вътрешните работи, дирекция „Международни проекти“ кани следните групи **юридически лица с нестопанска цел за общественополезна дейност** да участват в избора на представители в състава на Комитета за наблюдение (КН) на ФУМИ 2021 - 2027 г.:

* **Организации, работещи в областта на защита на основните права, равенството между мъжете и жените, недискриминацията и равните възможности;**
* **Организации, работещи в сферата на социалното включване и интегрирането на маргинализираните групи;**
* **Организации, работещи в сферата на опазване на околната среда;**
* **Организации, работещи в сферата на образованието, науката и културата;**
* **Организации, работещи в сферата на укрепване и развитие на всички аспекти на Общата европейска система за убежище, включително нейното външно измерение;**
* **Организации, работещи в сферата на укрепване и развитие на законната миграция към държавите членки в съответствие с техните икономически и социални нужди, и насърчаване и принос за ефективната интеграция и социалното приобщаване на граждани на трети държави;**
* **Организации, работещи в сферата на борбата с незаконната миграция, като се укрепва ефективното, безопасното и достойно връщане и обратното приемане и насърчаване на и принос за ефективната начална реинтеграция в трети държави.**

1. Юридическите лица с нестопанска цел за общественополезна дейност от посочените по- горе групи следва да отговарят на следните общи критерии, определени в чл. 15, ал. 1 и ал. 2 от ПМС № 302/2022 г*.*, както следва:

* Да са регистрирани по реда на Закона за юридическите лица с нестопанска цел като юридически лица с нестопанска цел за осъществяване на общественополезна дейност най- малко 2 години преди датата на подаване на заявление за участие в процедура за избор;
* Да са действащи и да извършват дейност за постигане на целите си не по- малко от 2 години към датата на подаване на заявление за участие в процедура за избор;
* Да имат опит в разработването, изпълнението, мониторинга или оценката на стратегии, програми или политики;
* Да имат опит в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, съфинансирани със средства от Европейския съюз;
* Да **не** членуват в национално представителните организации на работниците и служителите и на работодателите, както и в национално представителните организации на и за хората с увреждания.

2. **В срок до 15 работни дни** от датата на публикуване на поканата всяко заинтересовано юридическо лице с нестопанска цел за общественополезна дейност от посочените по- горе групи, **може да подаде писмено заявление** до директора на дирекция „Международни проекти“ при Министерство на вътрешните работи на адрес: гр. София, ул. „Генерал Пьотър Паренсов“ № 9, стая 295, тел. 02/9827412, Министерство на вътрешните работи и/или на електронен адрес [dmp.@mvr.bg](mailto:dmp.@mvr.bg). Заявлението може да бъде подписано от законния представител на юридическото лице с нестопанска цел с квалифициран електронен подпис или със саморъчен подпис на хартиен носител. Когато заявлението се подписва на хартиен носител, върху подписа на законния представител се поставя печат на юридическото лице с нестопанска цел.

3. Писменото заявление по т.2 от поканата се представя по приложения образец, съгласно **Приложение №** **1** към настоящата покана.

4. Всяко заинтересовано юридическо лице с нестопанска цел за общественополезна дейност може да подаде **само едно заявление** за участие в избора.

5. Към заявлението следва да се приложат следните документи:

* Удостоверение за актуално състояние, издадено от компетентния съд, когато юридическото лице не е вписано в Регистъра на юридическите лица с нестопанска цел към Агенцията по вписванията;
* Списък с описание на изпълняваните проекти, програми и/или дейности съгласно чл. 15, ал. 1, т. 3 и 4 от ПМС № 302/2022 г*.*, както и документи, доказващи изпълнението им;
* Декларация за обстоятелствата по чл. 15, ал. 1, т. 2 и ал. 2 - **Приложение № 2** към настоящата покана.

6. В срок до 10 работни дни след изтичане на срока по т. 2 юридическите лица с нестопанска цел за общественополезна дейност, които са подали заявление в срок и отговарят на общите критерии по чл. 15, ал. 1 и ал. 2 от ПМС № 302/2022 г*.* (посочени и в т. 1 от настоящата покана), ще бъдат уведомени и поканени да излъчат един общ представител на съответната група юридически лица с нестопанска цел за общественополезна дейност за основен член и до трима представители за резервни членове. Съгласно т. 6 от Раздел ΙΙ на Приложение № 2 към чл. 5, ал. 3 и чл. 15, ал. 3 от ПМС № 302/2022 г*.*, юридическите лица с нестопанска цел за общественополезна дейност следва да определят представителите си с консенсус, а при липса на консенсус, следва да проведат жребий.

7. В срок до 10 работни дни от получаването на поканата, лицата по т. 6 следва писмено да уведомят директора на дирекция „Международни проекти“ при Министерство на вътрешните работи за излъчените представители, като представят доказателства за общото им одобрение. В същия срок се представят и документите, доказващи обстоятелствата по чл. 15, ал. 4 от ПМС № 302/2022 г*.* по отношение на представителите (определените основен член и до трима резервни членове), както следва:

* Да не е осъждан за престъпление с влязла в сила присъда, освен ако е реабилитиран;
* Да има минимум 2 години опит в сферата на дейност на лицата, за чийто представител е номиниран;
* Да има опит в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, финансирани със средства от Европейския съюз;
* Да е служител или да е член на върховен орган или на управителен орган на някое от поканените юридически лица с нестопанска цел за общественополезна дейност.

8. До предоставянето на документите по т. 7 съответният основен член или резервен член не може да се включи поименно в заповедта за определяне на състава на Комитета за наблюдение на Програмата на Република България по фонд „Убежище, миграция и интеграция“ 2021- 2027 г. и не може да участва в заседанията и вземането на решения от Комитета за наблюдение на програмата.

**ПРИЛОЖЕНИЯ:**

1. **Приложение 1** - Заявление за участие в избора на юридически лица с нестопанска цел за общественополезна дейност, чиито представители да участват в състава на Комитета за наблюдение на Комитета за наблюдение на Програмата на Република България по фонд „Убежище, миграция и интеграция“ 2021- 2027 г.
2. **Приложение 2** – Декларация за обстоятелствата по чл. 15 ал. 1, т. 2 и ал. 2 от Постановление № 302 на Министерския съвет от 2022 г.